Jeneral pasukan cawangan

Istilah "**Jeneral pasukan cawangan**" atau "**jeneral [[cabang tentera]]**" merujuk pada sejenis pangkat yang bersamaan dengan tiga bintang Leftenan Jeneral atau jeneral empat bintang. Beberapa negara membahagi, atau beberapa kali dibahagikan, para pegawai jeneral mereka dengan kelayakan memerintah pasukan cawangan, atau hanya sebagai gelaran kehormat.

## Austria-Hungary

Di dalam Tentera Darat Austria-Hungary terdapat tiga pangkat ***jeneral pasukan cawangan*** dari tahun 1867 hingga 1918:
*General der Infanterie (bm: Jeneral Infantri)
*General der Kavallerie (bm: Jeneral Kavalri)
*Feldzeugmeister (bm: Jeneral Artileri)

Dari segi sejarah, pangkat jeneral artileri (; secara harfiah "battlefield ordnance master"; "gun master"; dalam bahasa Hungary *Táborszernagy*) adalah setaraf dengan Leftenan Jeneral.  Dalam bahasa Perancis, ungkapan sepadan ialah *grand maitre d'artillerie*, digunakan sejak zaman Philip VI dari Perancis. Posisi ini dalam bahasa Inggeris ialah Master-General of the Ordnance 

## Bulgaria
Negara Bulgaria Ketiga daripada penubuhannya pada tahun 1878 mempunyai pangkat tertinggi tentera iaitu "general" (bahasa Bulgaria: генерал), tetapi pada tahun 1897 pangkat ini telah dipecahkan kepada tiga gred - Jeneral Infantri (генерал от пехотата), Jeneral Kavalri (генерал от кавалерията) dan Jeneral Artileri (генерал от артилерията).  Pangkat tersebut telah digantikan selepas Perang Dunia II, apabila Bulgaria jatuh kedalam lingkungan pengaruh Soviet, dengan merangkumi semua pangkat jeneral.

## Finland
Jeneral penuh (4 bintang; NATO OF-9) didalam tentera Finland telah dikelasifikasikan sebagai Jeneral Infantri (*jalkaväenkenraali*), Jeneral Kavalri (*ratsuväenkenraali*), Jeneral Jaeger (*jääkärikenraali*) dan Jeneral Artileri (*tykistönkenraali*).  Sekarang gelaran tersebut hanyalah bersifat kehormat, dan hanya satu jeneral 4 bintang yang aktif pada satu-satu masa dalam angkatan tentera moden Finland.

## Jerman

Di dalam *[[Wehrmacht]]* Jerman seorang "jeneral pasukan cawangan" (*General der Waffengattung*) telah dihubungkan dengan pasukan perkhidmatan *[[Tentera Darat Jerman (Wehrmacht)|Heer]]* (tentera darat) dan *[[Luftwaffe]]* (tentera udara), bergantung dari mana pegawai itu berkhidmat dan jenis pasukan apa yang beliau (secara nominal) perintah. Ia setaraf dengan pangkat tiga bintang laksamana dalam Nazi *[[Kriegsmarine]]*, dan *[[Obergruppenführer|SS-Obergruppenführer und General der Waffen-SS]]* dalam *Waffen-SS*. Seorang panglima (*Kommandierender General* atau *Befehlshaber*) sebuah kor Jerman biasanya menyandang pangkat ini.

;Tentera Darat:
* Jeneral Artileri 
* Jeneral Pasukan Gunung 
* Jeneral Infantri
* Jeneral Kavalri
* Jeneral Pasukan Semboyan
* Jeneral Pasukan Panzer (armor)
* Jeneral Jurutera
* Jeneral Kor Perubatan 
* Jeneral Kor Veterinar
;Tentera Udara
* Jeneral Pasukan Paracut 
* Jeneral Artileri Udara 
* Jeneral Penerbangan
* Jeneral Pasukan Semboyan Udara
* Jeneral Tentera Udara

## Poland

Di dalam angkatan tentera Poland pangkat yang setaraf dengan Leftenan Jeneral ialah *generał broni* ("jeneral pasukan cawangan").

## Empayar Rusia

Peter the Great mengzahirkan pangkat Jeneral Infantri dan Jeneral Kavalri dalam Tentera Darat Imperial Rusia pada tahun 1699.

## Lihat juga
*Perbandingan pangkat tentera Perang Dunia I
*Perbandingan pangkat tentera Perang Dunia II

## Nota

## Rujukan